«Chimyon» hududida qor ko‘chkisi xavfi mavjud. Bu haqda Favqulodda vaziyatlar vazirligi xabar qildi. Qayd etilishicha, «Chimyon» hududida 2019 yilning 8 yanvar soat 08:00 dan 9 yanvar soat 08:00 gacha qor ko‘chkisi xavfi e’lon qilindi. «Hurmatli dam oluvchilar! Ehtiyotkorlik choralarini ko‘rishingizni va «Diqqat! Qor ko‘chishi xavfi mavjud» belgisi bilan cheklangan joylarga kirmaslikni iltimos qilamiz», - deyiladi FVV xabarida.